open-index/open-wikipedia-markdown huggingface dataset:
Isobutyronitriili

**Isobutyronitriili** (C4H7N) on nitriileihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja liuottimena.

## Ominaisuudet, valmistus ja käyttö
Huoneenlämpötilassa isobutyronitriili on väritöntä nestettä. Yhdiste liukenee vain hieman veteen, mutta paremmin se liukenee useisiin orgaanisiin liuottimiin, esimerkiksi etanoliin, dietyylieetteriin, asetoniin ja bentseeniin.

Isobutyronitriiliä valmistetaan isobutyyrialdehydin, ammoniakin ja hapen tai isobutanolin ja ammoniakin reaktiolla. Jälkimmäisessä reaktiossa katalyyttinä käytetään kuparia.

Isobutyronitriilistä valmistetaan maatalouskemikaaleja, esimerkiksi diatsinonia. Yhdistettä voidaan käyttää myös liuottimena.

## Lähteet
Marien Ngouabi -yliopisto

**Marien Ngouabi -yliopisto** (, lyh. UMNG) on Brazzavillessa, Kongon tasavallassa sijaitseva yliopisto, joka on perustettu vuonna 1971. Presidentti Marien Ngouabin salamurhan jälkeen 18. maaliskuuta 1977 yliopisto nimettiin uudelleen hänen kunniakseen 28. heinäkuuta 1977. 

Yliopiston tavoitteena on tarjota Kongon asukkaille korkeakoulutusta, tutkimusta ja asiantuntemusta, jolla pyritään vaikuttamaan Kongon kehitykseen ja yhdentymiseen. Yliopisto on keskittynyt tieteeseen, tekniikkaan ja kulttuuriin.

Yliopistolla on 11 toimipistettä: National School of Administration and Magistracy, Teacher Training School, National School of Agronomy and Forestry, National School of Engineering, Faculty of Law, Faculty of Economics, Faculty of Arts and Social Sciences, Faculty of Health Sciences, Higher Institute of Sports and Physical Education, Faculty of Science and Technology ja igher Institute of Management.

## Lähteet
Victoria 3

**Victoria III** on Paradox Development Studion kehittämä ja Paradox Interactiven julkaisema strategiapeli, joka julkaistiin 25. lokakuuta .

## Pelaaminen
Peli on suurstrategiapeli, joka antaa vuosisadan jakson pelaamiseen. Peli keskittyy valtion politiikan ohjaamiseen diplomatian, talouden ja sodan keinoilla. 
Pelissä pelaaja ohjaa valitsemaansa valtiota aikakautena, joka yltää vuodesta 1836 vuoteen 1936.

## Vastaanotto
Peli sai IGN:n arvostelussa arvosanaksi 8/10. Pelin simulaation mittakaavaa kehuttiin, ja sen sanottiin toimivan hyvin. Heikompina puolina mainittiin keskeneräiseltä tuntuva sodankäynti sekä kummallisuudet tekoälyvastustajien käyttäytymisessä.

## Vaatimukset

## Lähteet

## Aiheesta muualla
*
Franchi SPAS-15

**Franchi SPAS-15** (**''S**pecial **P**urpose **A**utomatic **S**hotgun'') on italialaisen Franchin valmistama itselataava/pumpputoiminen haulikko, joka esiteltiin 1980-luvun puolivälissä.

Franchi SPAS-15 suunniteltiin edeltäjänsä Franchi SPAS-12:n tavoin sotilas- ja poliisikäyttöön. Aseen tuotanto aloitettiin vuonna 1986. Aseessa voi myös edeltäjänsä tavoin vaihtaa ampumamuotoa pumpputoimisen ja itselataavan välillä. Edeltäjästään poiketen SPAS-15 käyttää lippaita.

## Lähteet
Kirjallisuusvuosi 1745

**Kirjallisuusvuosi 1745** käsittelee vuoden 1745 tärkeitä kirjallisuuden tapahtumia, uutisia ja julkistuksia.

## Tapahtumia
* Daniel Jusleniuksen sanakirja Suomalaisen Sana-Lugun Coetus oli ensimmäinen varsinainen suomen kielen laaja sanakirja.
* Pennsyvanialainen piispa August Gottlieb Spangenberg ehdotti majatalonpitäjä Samuel Powellille, että tämä aloittaisi kirjojen maahantuonnin ja myynnin. Toiminta on jatkunut 2000-luvulle asti.

## Julkaisuja
* Henry Fielding &ndash; *A Serious Address to the People of Great Britain* (jakobiittikapinaan liittyvä puheenvuoro)
* Carlo Goldoni &ndash; *Il servitore di due padroni* (komedia, suom. *[[Kahden herran palvelija]]*)
* Daniel Juslenius &ndash; Suomalaisen Sana-Lugun Coetus
* Louis-Charles Fougeret de Monbron &ndash; *La Henriade travestie*
* Olaus Svebilius &ndash; *[[Svebiliuksen katekismus|Katekismus. Lutherin vähän katekismuksen yksinkertainen selitys]]* (käännös vuoden 1689 teoksesta)
Mykola Biljašivskyi

**Mykola Fedotovytš Biljašivskyi**, ,  (24. lokakuuta 1867 Uman, Kiovan kuvernementti – 21. huhtikuuta 1926 Kiova, Ukrainan SNT) oli ukrainalainen arkeologi, kansatieteilijä ja taidehistorioitsija. Hän oli Ukrainan tiedeakatemian jäsen vuodesta 1919 ja Ševtšenkon tieteellisen seuran jäsen. Hän oli Kronikoitsija Nestorin historiallisen seuran täysjäsen vuodesta 1887.

Biljašivskyi opiskeli Kiovan, Odessan ja Moskovan yliopistossa. Hän työskenteli vuosina 1992–1897 eri arkistoissa Moskovassa ja Varsovassa ja löysi Ukrainan historiaan liittyviä lähteitä. Vuodesta 1898 hän toimi Kiovan polyteknillisen instituutin kirjastonhoitajana. Hän perusti julkaisun *Arh'eologitšeskaja letopis Iužnoi Rossi* (1899–1905), jonka päätoimittaja hän oli. Biljašivskyi oli Kiovan museon perustajia ja sen johtaja 1902–1923, ja hän kehitti museota merkittävästi. Hän oli 1906 Venäjän duuman jäsen. Ensimmäisen maailmansodan aikana hänen vastuullaan oli Galitsian ja Bukovinan kulttuurimuistomerkkien säilyttäminen. Biljašivskyi oli keskusradan jäsen 1917 ja johti sen keskussihteeristön historiallisten muistomerkkien osastoa. Hän oli Ukrainan tiedeakatemian ensimmäisiä jäseniä vuonna 1919, ja 1920-luvulla hän oli Ukrainan tiedeakatemian (VUAN) arkeologisen komission ja myöhemmin Ukrainan arkeologisen komitean jäsen.

Biljašivskyi tutki vuodesta 1887 kulttuuri- ja taidemuistomerkkejä kivikaudelta varhaiskeskiaikaan. Hänen merkittävimpiä kaivauksiaan olivat muun muassa Kiovan Rusin aikainen Rodenin kaupunki Knjaža Hora -nimisellä kukkulalla Kanivin lähistöllä (1891–1892) sekä Volhynian slaavilaiset asuinpaikat ja haudat. Osa esineistöstä päätyi Ševtšenkon tieteellisen seuran museoon Lviviin. Hän julkaisi Ukrainan arkeologiasta yli 300 artikkelia.

## Lähteet

## Aiheesta muualla
Roden (Ukraina)

**Roden** eli **Rodnja**,  eli Родня, oli Kiovan Rusin aikainen linnoitettu kaupunki Knjaža Hora -nimisellä kukkulalla lähellä Rosjoen suuta nyky-Ukrainassa Kanivista etelään. Arkeologisten kaivausten perusteella Roden perustettiin 600–700-luvulla. Sen mainitaan Nestorin kronikassa olleen vuonna 980 paikka, jossa Kiovan ruhtinas Vladimir voitti veljensä Jaropolk I Svjatoslavytšin. Roden saavutti taloudellisen ja kulttuurisen huipentumansa 1000–1100-luvulla, jolloin se ei enää ollut pelkkä paimentolaisten hyökkäyksiltä suojaava linnoitus vaan myös kaupan ja käsityöläisyyden keskus.

Rodenissa oli keskuslinna ja kaupankäyntialueita, ja sen ympärillä oli linnoitusmuurit ja vallihaudat. Kaivauksissa on löytynyt puu- ja savirakennuksia, työkaluja, aseita ja koristeita. Roden tuhoutui tataarien hyökkäyksessä 1240-luvulla, eikä sitä rakennettu uudelleen. Kaivauksia ovat tehneet 1891 Mykola Biljašivskyi ja 1958–1865 Halyna Mezentsevan johtama Kiovan yliopiston tutkimusryhmä. Mezentsevan julkaisema teos Rodenista ilmestyi Kiovassa 1968.

## Lähteet
Munavelli

**Munavelli** on vehnäjauhoista ja kananmunista maitoon keitetty velli. Suurin osa kylmästä maidosta kiehautetaan kattilassa ja suurustetaan kylmään maitoon sekoitetuilla vehnäjauhoilla. Kananmunat rikotaan kulhoon ja erotellaan keltuaiset, joiden päälle kaadetaan kiehuva velli ja vatkataan voimakkaasti. Seos kaadetaan takaisin kattilaan ja kuumennetaan edelleen vatkaten. Saostumisen jälkeen lisätään suola. Kulhossa olevat munanvalkuaiset vatkataan vaahdoksi ja sekaan lisätään seulottu tomusokeri edelleen vatkaten. Tästä seoksesta siirretään lusikalla pieniä pallosia vellin pinnalle. Munavelli on etelä- ja länsisuomalainen perinneruoka.

## Lähteet
Benjamin Korhola

**Benjamin Korhola** (s. 28. huhtikuuta 2003) on suomalainen ralliautoilija. Hän kilpailee WRC3-sarjassa kartanlukijanaan Pekka Kelander. Vuonna 2023 Korhola ajaa Rautio Motorsportin autolla rallin SM-sarjassa SM2-luokassa, jossa ajetaan Rally3-luokan nelivetoisilla autoilla. Korhola voitti WRC3-luokassa Suomen rallin vuonna 2023.
Korhola voitti rallin SM-sarjan SM2-luokan mestaruuden kaudella 2023. Kauden aikana Korhola voitti kolme kilpailua SM2-luokassa.
Kaudella 2024 Korhola ajaa rallin SM-sarjan pääluokassa Pacco Motorsport -tallissa.

## Lähteet
O (romaani)

**O. romaani (tai yleispätevä tutkielma siitä miksi asiat ovat niin kuin ovat)** eli **O** on Miki Liukkosen vuonna 2017 ilmestynyt 858-sivuinen romaani. Se on hänen toinen romaaninsa ja edustaa kokeellista kirjallisuutta. Liukkonen kertoi teoksen ilmestymisen aikoihin tehdyissä haastatteluissa, että kirjan nimi *O* on mahdollista lausua vain elehtimällä. Hän kuitenkin mainitsi myös, ettei asialla ole hänelle suurta merkitystä.

*O* oli kaunokirjallisuuden Finlandia-palkintoehdokkaana 2017. Ranskalaisen *[[Le Monde]]* -sanomalehden kriitikko kutsui romaania ”oppineeksi labyrintiksi” ja ”magneettiseksi kirjahirviöksi”. *[[Suomen Kuvalehti|Suomen Kuvalehden]]* Herman Raivio arvioi, että kirjassa näkyy Liukkosen esikuvien David Foster Wallacen ja Thomas Pynchonin vaikutus. Raivion mukaan *O* toteuttaa käytännössä Liukkosen kirjallisen ohjelman, jonka hän toi julki *[[Parnasso]]n* artikkelissaan "Luonnos kaunokirjallisuuden tulevaisuudesta". Ohjelmansa aluksi Liukkonen kirjoittaa, että Suomessa kaunokirjallisuus ei ole kokeellista vaan turvallista ja mukavuudenhaluista. Se vähäinen kokeellinen kirjallisuus, jota lähinnä pienkustantamot julkaisevat, ei sekään hänen mukaansa ole oikeasti kokeellista, josta vallitsee käsitys, "[e]ttä se on vaikeaa, esoteerista ja kikkailevaa tai sitten niin klassista että se on jo kokeellista ja uutta luovaa".

Raivio avaa kirjan nimeä tulkitsemalla, että O:n reuna sulkee sisäänsä, rajoittaa, jättää tyhjän tilan, joka tässä tapauksessa ei tarkoita ei-mitään vaan mitä tahansa. Sen voi täyttää vaikka munakoisolla, identiteettipohdinnalla tai näkökyvyn menetyksellä.

Romaanissa *O* käsiteltyjä asioita ja henkilöitä ovat muun muassa olympiakisoja varten harjoitteleva uimajoukkue, aikamatkustukseen liittyviä ilmiöitä kokevat romanit, neuroottinen mies, liukumäkiä suunnitteleva yritys, kvanttifysiikan tutkimus, informaatioähky, keksijä Nikola Tesla sekä ihmiskokeita suorittavat Johann Sebastian Bachin ihailijat. Kirjassa on yli sata henkilöhahmoa ja 140 alaviitettä. 

## Lähteet
Vella

**Vella** on muun muassa seuraavien henkilöiden sukunimi:

* Adam Vella (s. 1971), australialainen ampuja
* Charlene Vella, maltalainen taidehistorioitsija, akateemikko ja kirjailija
* George Vella (s. 1942), maltalainen poliitikko ja Maltan presidentti
* Glen Vella (s. 1983), maltalainen laulaja
* Karmenu Vella (s. 1950), maltalainen poliitikko, ministeri ja EU:n komissaari
* Rosario Saro Vella (s. 1967), maltalainen jalkapalloilija
* Silvio Vella (s. 1967), Madagaskarilla toimiva italialainen roomalaiskatolinen piispa.

## Katso myös
* Andorra la Vella, Andorran pääkaupunki
* Ciutat Vella, Barcelonan kaupungin hallintoalue
Parhaat jalkapalloseurat Uefa-kertoimen mukaan

Tälle sivulle on listattu parhaat Eurooppalaiset jalkapalloseurat Uefan tekemän mittauksen perusteella. Seurojen sijoitukset perustuu viiden kauden (kaudet 19/20, 20/21, 21/22, 22/23, 23/24) menestykseen. 

## Lähteet
Juiceslf

**Ijumdiya Dominic Wadzani** tunnetaan nimellä **Juiceslf** on nigerialainen räppäri-laulaja ja lauluntekijä. joka on allekirjoitettu steadee-rekistereihin.

## Diskografia

### Albumit
* *Cracking*
* Rising Above

## Lähteet
Kirjallisuusvuosi 1744

**Kirjallisuusvuosi 1744** käsittelee vuoden 1744 tärkeitä kirjallisuuden tapahtumia, uutisia ja julkistuksia.

## Tapahtumia
* Eliza Haywood perusti Britanniassa aikakausilehden *[[The Female Spectator]]*, joka on ensimmäinen naisen perustama ja säännöllisesti ilmestynyt naistenlehti.

## Julkaisuja
* John Armstrong &ndash; *The Art of Preserving Health* 
* Eberhard Christian Kindermann &ndash; *Die Geschwinde Reise auf dem Lufft-Schiff nach der obern Welt* (ensimmäinen saksankielinen tieteisromaani)
* James Miller &ndash; *Mahomet the Imposter* (näytelmä)
* Hedvig Charlotta Nordenflycht &ndash; *Qwinligit Tankespel af en Herdinna i Norden* (ensimmäinen numero vuosittain ilmestyneestä runoteossarjasta)
* William Oldys &ndash; *The Harleian Miscellany*

## Lähteet
Sassoon

**Sassoon** on muun muassa seuraavien henkilöiden sukunimi:

* George Sassoon (1936–2006), englantilainen henkilö, joka väitti, että Mooseksella oli ydinkäyttöinen kone, joka tuotti mannaa erämaavaelluksella
* Siegfried Sassoon, salanimi *Saul Kain*, (1886–1967), englantilainen runoilija ja proosakirjailija
* Vidal Sassoon (1928–2012), brittiläinen kampaaja ja liikemies
Keskusrada

**Keskusrada** () oli Ukrainan kansantasavallan aikana vuosina 1917–1918 Kiovassa toiminut Ukrainan kansallinen neuvosto. Sen jäseninä oli alkuun 150 edustajaa poliittisista puolueista, ammatillisista ja kulttuuriorganisaatioista ja kuvernementeista. Eri vaiheiden jälkeen heinäkuun lopussa 1917 edustajia oli 822. Keskusrada perustettiin 17. maaliskuuta 1917. Sen puheenjohtajaksi valittiin poissaolevana Myh’ailo Hruševskyi. Keskuudestaan se valitsi jäsenet toimeenpanevaan komiteaan hoitamaan käytännön asioita. Keskusrada ehti kokoontua täysistuntoon yhdeksän kertaa. Keskusrada laati neljä universaalia, joilla Ukraina vietiin autonomiasta itsenäisyyteen. Neljännellä universaalilla Ukraina julistettiin 25. tammikuuta 1918 kokonaan itsenäiseksi valtioksi. Keskusradan merkittävin lainsäädännöllinen toimi oli Ukrainan kansantasavallan perustuslain säätäminen. Saksalaisten tuella tapahtuneen vallankaappauksen jälkeen Ukrainan valtion hetmaniksi julistettiin kenraali Pavlo Skoropadskyi. Hän hajotti 29. huhtikuuta 1918 keskusradan ja kumosi sen säätämät lait. Keskusradan virallinen julkaisu oli *Visty z Ukrajinsko Tsentralnoji Rady*, joka ilmestyi huhtikuusta marraskuuhun 1917.

## Lähteet

## Aiheesta muualla
Urach (hallitsijasuku)

**Urach** on eurooppalainen kuninkaallinen suku, joka on peräisin Saksasta ja polveutuu vanhemman Württembergin hallitsijasuvun morganaattisesta haarasta. Sukuun kuulunut prinssi Wilhelm (1864–1928) valittiin Liettuan kuninkaaksi 11. heinäkuuta 1918 hallitsijanimellä Mindaugas II, Saksan vastustuksesta huolimatta. Maa oli julistautunut itsenäiseksi Neuvosto-Venäjästä aiemmin samana vuonna. Kuningas ei koskaan ehtinyt edes käydä maassaan, ja lopulta Liettuaa hallinnut Liettuan neuvosto veti tarjouksensa pois, kun kävi selväksi, ettei Saksa voittaisi ensimmäistä maailmansotaa. Maan ensimmäiseksi presidentiksi valittiin Antanas Smetona.

Suvun nykyinen päämies on Urachin herttua Wilhelm Albert.

## Lähteet
Kirjallisuusvuosi 1743

**Kirjallisuusvuosi 1743** käsittelee vuoden 1743 tärkeitä kirjallisuuden tapahtumia, uutisia ja julkistuksia.

## Tapahtumia
* Benjamin Franklin perusti American Philosophical Society -seuran Philadelphiaan.

## Julkaisuja
* Eliza Haywood &ndash; *Memoirs of an Unfortunate Young Nobleman* 
* Henry Fielding &ndash; *The Life of Jonathan Wild the Great* 
* Stanisław Leszczyński &ndash; *Głos wolny wolność ubezpieczający* (Puolan yhteiskunnan uudistusta vaativa julistus)
* Ludovico Antonio Muratori &ndash; *Antiquitates italicae mediaevi* 
* Voltaire &ndash; *La Mort de César* (näytelmä)

## Lähteet
Kirjallisuusvuosi 1742

**Kirjallisuusvuosi 1742** käsittelee vuoden 1742 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskalainen Pierre Simon Fournier loi Fournier- ja Narcissus-kirjaintyypit. Pysyvimmän työn hän kuitenkin teki alan standarisoinnissa kehittämällä esimerkiksi kirjainkokojen luokittelun.  
* Alankomaissa syntynyt ruotsalainen kustantaja Margareta Momma perusti *Stockholm Gazette* -lehden.
* John Byromin kehittämä pikakirjoitusjärjestelmä nimeltään Byromin järjestelmä mullisti alan kehityksen. Byrom sai Britanniassa yksinoikeuden sen käyttämiseen ja opettamiseen.

## Julkaisuja
* William Collins &ndash; *The Persian Eclogues* (runoteos)
* Pierre Simon Fournier &ndash; *Modèles des Caractères* (typografiaa)
* Henry Fielding &ndash; *Joseph Andrews* (romaani)
* William Shenstone &ndash; *The Schoolmistress* (runoteos)

## Lähteet
Esquièze-Sère

**Esquièze-Sère** (oksitaaniksi: *Esquiesa e Cèra*) on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 18 kilometriä Argelès-Gazostin kaupungista kaakkoon.

Sèren kirkko on rakennettu 1100-luvulla. Kirkko on säilyttänyt alkuperäisen asunsa yhtä 1700-luvulla tehtyä ikkunaa lukuun ottamatta. Kirkko on ollut historiallinen muistomerkki vuodesta 1914 lähtien. 

## Lähteet

## Aiheesta muualla
Carl Berners plass

**Carl Berners plass** on Oslossa Grünerløkkan kaupunginosassa sijaitseva aukio ja liikenteen solmukohta. Sen kautta kulkevat monet julkisen liikenteen linjat sekä suuri määrä yksityisautoja. Aukio on nimetty poliitikko Carl Bernerin mukaan.
## Lähteet

## Aiheesta muualla
W1ndy Season

**W1ndy Season** on Tuulin toinen albumi, joka julkaistiin 11. elokuuta 2023.

Albumi sisältää Tuulin vuosien 2022 ja 2023 aikana julkaisemat singlet ”Windy Season”, ”OnlyFans”, ”Bikineis” ja ”Redflag”. Albumi julkaistiin sekä digitaalisena että vinyylinä, mutta vinyylijulkaisu viivästyi viikolla ja saapui myyntiin 18. elokuuta 2023. Vinyylilevy on väriltään sininen.

Tuuli kertoi albumin kertovan hänen elämäntarinaansa ja sisältävän hänen itsevarmaa asennettaan sekä voimauttavaa näkökulmaa. *W1ndy Seasonin* levynjulkistuskeikka oli 19. elokuuta vuoden 2023 Blockfesteillä Tampereella. Myöhemmin syksyllä oli täysmittainen kiertue.

Albumi debytoi suomen virallisen albumilistan kolmantena.

## Kappaleet
# 
#  (feat. Costi)
# 
#  (feat. Cledos)
# 
# 
# 
# 
# 
#  (feat. ibe)

## Lähteet
Mahwah

**Mahwah** on kunta (*township*) Yhdysvalloissa New Jerseyn osavaltiossa. Sen väkiluku oli 25&nbsp;487 vuonna 2020. Kunta sijaitsee Bergenin piirikunnan luoteisosassa.

## Väestö
Vuonna 2020 Mahwah’n 25&nbsp;487 asukkaasta valkoisia oli 76,0&nbsp;%, aasialaisia 11,2&nbsp;%, mustia 2,9&nbsp;% ja alkuperäisasukkaita 0,5&nbsp;%. Asukkaista 2,9&nbsp;% kuului johonkin muuhun rotuun ja 6,5&nbsp;% kuului kahteen tai useampaan rotuun. 22,8&nbsp;% asukkaista puhui kotonaan jotain muuta kieltä kuin englantia ja 17,7&nbsp;% asukkaista oli syntynyt ulkomailla.

## Lähteet

## Aiheesta muualla
Mahwah (täsmennyssivu)

**[[Mahwah]]** on kunta Yhdysvalloissa New Jerseyn osavaltiossa. **Mahwah** voi lisäksi viitata seuraaviin asioihin New Jerseyn osavaltiossa:

* Mahwah, Ramapo-joen sivujoki
* Mahwah Township Public Schools, koulupiiri Mahwah’ssa
** Mahwah High School, high school yllä olevassa koulupiirissä
* Mahwah’n asema, julkisen liikenteen asema Mahwah’ssa
Betpouey

**Betpouey** (oksitaaniksi: *Bèthpuei*) on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 24 kilometriä Argelès-Gazostin kaupungista kaakkoon.

Betpoueyn kylän keskustassa oleva Saint-Sébastienin kirkko on rakennettu 1100- ja 1300-luvuilla.

## Lähteet

## Aiheesta muualla
Carl Berner

**Carl Christian Berner** (20. marraskuuta 1841 Kristiania – 25. toukokuuta 1918 Kristiania) oli norjalainen opettaja ja Venstren poliitikko. Hän istui suurkäräjillä 1880-luvulta alkaen ja toimi niiden puhemiehenä 1898–1909. Vuosina 1892–1893 hän oli kirkko- ja opetusministeri. Berner oli yksi keskeisiä Norjan itsenäistymiseen vaikuttaneita poliitikkoja. Hän oli suurkäräjien puhemies unionin hajoamisen aikaan, ja osallistui Norjan delegaatioon Karlstadin neuvotteluissa.

Berner on haudattu Oslon Vestre gravlund -hautausmaalle.

De svensk-norska unionsförhandlingarna i Karlstad, 1905 - Nordiska Museet - NMA.0034900.jpg|Ruotsalaisia ja norjalaisia neuvottelemassa valtioliiton purkamisesta Karlstadissa vuonna 1905. Berner kolmantena oikealta.
Andreas Bloch caricature 1905 3.png|Berneriä esittävä pilakuva vuodelta 1905.
Carl Berners plass, Oslo.jpg|Bernerin mukaan nimetty Carl Berners plass Oslossa.

## Lähteet

## Aiheesta muualla
USF Verftet

**USF Verftet** (lyhenne sanoista *United Sardine Factories*) on Norjan Bergenissä sijaitseva kulttuurikeskus. Siellä on tiloja konserteille, tanssi- ja teatteri- ja elokuvaesityksille, ateljeita sekä toimistoja. Keskuksessa käy töissä noin kolmesataa ihmistä. USF Verftet avattiin entiseen sardiinitehtaan rakennukseen vuonna 1993, ja sitä ylläpitää voittoa tavoittelematon Kulturhuset USF -säätiö. 
## Lähteet

## Aiheesta muualla
* Verkkosivut
Erik Walkendorf

**Erik Walkendorf** (myös muodossa *Valkendorf*; ? – 28. marraskuuta 1522 Rooma, Kirkkovaltio) oli tanskalais-norjalainen teologi ja Nidarosin arkkipiispa vuosina 1510–1522. Hän kouluttautui Saksassa ja työskenteli vuodesta 1490 kuningas Hannun kansliassa. Kun Hannu ja hänen kruununperijänsä Kristian suostuttelivat paavin kuurian nimittämään hänet arkkipiispaksi, taustalla oli tavoite lisätä kuninkaan valtaa Norjassa. Walkendorf ajautui kuitenkin myöhemmin erimielisyyksiin kuninkaan kanssa. Hän matkusti Roomaan esittämään asiansa paaville, mutta kuoli siellä ennen kuin ehti tavata tämän.
## Lähteet

## Aiheesta muualla
Knjaža Hora

**Knjaža Hora** () on mäki Ukrainassa Kanivin luonnonsuojelualueella lähellä Kanivia Tšerkasyn alueella. Siellä on ollut Kiovan Rusin aikainen linnoitettu Rodenin (Rodnja) kaupunki, joka mainitaan Nestorin kronikassa vuoden 980 kohdalla. Vuosina 1870–1900 suoritetuissa kaivauksissa, joista vastasivat arkeologit Dmitry Samokvasov ja Mykola Biljašivskyi, ja vuosien 1958–1965 kaivauksissa, joita johti Halyna Mezentseva, tuli esiin puu- ja saviasumuksia, työpajoja ja muita rakennuksia, talouskaluja ja kulta- ja hopeakoristeita. Rodenin asukkaat olivat käsityöläisiä ja kauppiaita. Kaupunki tuhoutui mongolien hyökkäyksessä 1240-luvulla. Halyna Mezentsevin kirja Rodenista ja Knjaža Horasta ilmestyi Kiovassa 1968.

## Lähteet

## Aiheesta muualla
Uusi START

**New START** eli **Uusi START** (, ) oli ydinaseriisuntasopimus Yhdysvaltojen ja Venäjän federaation välillä. Sen virallinen nimi englanniksi on *Measures for the Further Reduction and Limitation of Strategic Offensive Arms* (). Sopimus allekirjoitettiin 8. huhtikuuta 2010 Prahassa, Tšekissä, ja se tuli voimaan ratifiointien jälkeen 5. helmikuuta 2011 ja se vanheni 5. helmikuuta 2026.

New START korvasi Moskovan aseriisuntasopimuksen (SORT), ja seuraa START I:tä, joka vanheni 2009, START II:ta, joka ei ikinä tullut täytäntöön ja START III:a, josta ei päästy ikinä edes neuvottelemaan.

Kymmeneksi vuodeksi tehty sopimus sai jatkoa vuonna 2021, kun presidentit Joe Biden ja Vladimir Putin sopivat viiden vuoden jatkoajasta. Venäjä keskeytti osallistumisensa sopimukseen 21. helmikuuta 2023. Se ei kuitenkaan vetäytynyt sopimuksesta ja tarkensi, että se noudattaa jatkossakin sopimuksessa asetettuja määrärajoituksia. Sopimus päättyi vanhentuneena 5. helmikuuta 2026.

## Sisältö
Sopimuksen asettamat rajoitukset:
*Max. 700 käyttövalmista ydinaseiden toimitusvälinettä, sisältäen ICBM:t, SLBM:t ja ydinaseiden kuljettamiseen soveltuvat strategiset pommikoneet (ydintriadin elementit)
*Max. 1&nbsp;550 käyttövalmista strategista ydinasetta (määrä on melkein kaksi kolmasosaa alkuperäistä STARTia vähemmän ja kymmenen prosenttia SORTia vähemmän)
*Max. 800 käyttö- ja ei-käyttövalmista ICBM ja SLBM -laukaisualustaa/siiloa sekä ydinaseiden kuljettamiseen soveltuvaa pommikonetta

Sopimus sallii toisessa maassa tehtävät tarkastukset rajoitusten noudattamisesta.

Sopimuksella ei ole vaikutusta taktisiin ydinaseisiin tai tavanomaisiin pitkän kantaman aseisiin.

## Lähteet
Kirjallisuusvuosi 1740

**Kirjallisuusvuosi 1740** käsittelee vuoden 1740 tärkeitä kirjallisuuden tapahtumia, uutisia ja julkistuksia.

## Tapahtumia
* Gabrielle-Suzanne Barbot de Villeneuven romaanissa *La Jeune Américaine, et les contes marins* on vanhin tunnettu variantti tarinasta *[[Kaunotar ja hirviö]]*.
* Vuonna 1740 perustettu *Witherby Publishing Group* on vanhin itsenäinen kustannusliike englanninkielisellä alueella.
*  Ludovico Antonio Muratorin vuonna 1740 löytämä Muratorin kaanon on varhaisin Uuden testamentin kirjojen kaanon. Se on ajoitettu noin vuoteen 170.

## Julkaisuja
* Johann Jakob Bodmer &ndash; *Critische Abhandlung von dem Wunderbaren in der Poesie* (kirjallisuustutkimus)
* Johann Jakob Breitinger &ndash; *Critische Dichtkunst* (kirjallisuustutkimus)
* Émilie du Châtelet &ndash; *Institutions de physique* 
* Olof von Dalin &ndash; *Sagan om hästen* 
* Sarah Dixon &ndash; *Poems on Several Occasions* (runoteos)
* Antoine François Prévost &ndash; *Histoire d’une grecque moderne*
* Samuel Richardson &ndash; *Pamela, or Virtue Rewarded* (varhainen kirjeromaani ja rakkausromaani)
* Pu Songling &ndash; *Strange Stories from a Chinese Studio* (kiinaksi)
* Samuel Richardson &ndash; *[[Pamela; or, Virtue Rewarded]]* (romaani)
* Gabrielle-Suzanne Barbot de Villeneuve &ndash; *La Jeune Américaine, et les contes marins*

## Lähteet
Velli

**Velli** on erilaisista viljavalmisteista maidossa tai vedessä keitetty puuron kaltainen, mutta löysempi, lusikalla syötävä ruoka. Viljavalmisteet ovat hiutaleina, jauhoina tai suurimoina. Velliä syödään tavallisesti aamiaiseksi tai lounaaksi.

Länsi-Suomessa ja pohjalaismurteissa vellillä tarkoitetaan keittoa. Niissä käytetään nimityksiä hernevelli, lihavelli ja makkaravelli.

Käytetyn raaka-aineen mukaan vellit on nimetty seuraavasti:
*Grahamvelli on grahamjauhoista veden ja maidon seokseen keitetty velli.
*Kaljavelli
*Kauravelli on kaurahiutaleista ja maidosta keitetty velli.
*Maissivelli on maissijauhosta tai soseutetusta pakastemaissista maitoon tai veteen keitetty velli.
*Maitovelli on velli, jonka nesteenä on maito.
*Mannaryynivelli on sama kuin mannavelli.
*Mannavelli on mannasuurimoista maitoon keitetty velli.
*Makaronivelli
*Munavelli on vehnäjauhoista ja kananmunista maitoon keitetty velli.
*Ohrahiutalevelli
*Ohrajauhovelli on ohrajauhoista maitoon keitetty löysähkö ruoka.
*Ohraryynivelli on useita tunteja keitettävä länsisuomalainen perinneruoka.
*Ohravelli on ohraa sisältävä velli eli se on joko ohrahiutalevelli, ohrajauhovelli tai ohraryynivelli.
*Perunavelli
*Piimävelli on piimään keitetty ohra- tai ruisvelli.
*Riisiryynivelli tarkoittaa samaa kuin riisivelli.
*Riisivelli on riisiryyneistä maidon ja veden seokseen keitetty velli.
*Ruisvelli on suolalla ja voilla maustettu ruisjauhoista veteen keitetty löysähkö lusikalla syötävä ruoka.
*Samettivelli on maitoon keitetty vehnäjauhovelli, jossa on lisänä kananmunia, sokeria ja vaniljaa.
*Tattarivelli
*Vesivelli on veteen keitetty velli, tavallisesti ruisvelli.

## Katso myös
*Hapanvelli

## Lähteet
*
*
*

### Viitteet
Lagonda Rapide

**Lagonda Rapide** on Aston Martinin vuosina 1961–1964 valmistama täyskokoinen 4-ovinen grand tourer. Auto perustuu Aston Martin DB4:n. Autossa oli 4.0 L Rivi-6 DOHC ja useimmat olivat 3-vaihteisella BorgWarner automaattivaihteistolla, mutta myös 4-vaihteinen manuaali oli saatavilla.

## Lähteet
Kirjallisuusvuosi 1741

**Kirjallisuusvuosi 1741** käsittelee vuoden 1741 tärkeitä kirjallisuuden tapahtumia, uutisia ja julkistuksia.

## Tapahtumia
* Andrew Bradford perusti Pohjois-Amerikan kolonioiden ensimmäisen aikakausilehden *American Magazinen* Philadelphiassa.
* Arkeologisissa kaivauksissa Keski-Italiassa antiikin Tusculumin paikalla löydettiin mahdollisesti Ciceron huvilan Tusculanumin jäänteitä.
* Konventikkeliplakaatti-nimisellä vuoden 1726 säädöksellä pyrittiin estämään herätysliikkeiden toiminta. Sen perusteella  Kalajoen käräjät antoi laajan selvittelyn jälkeen tuomion useille heränneille laittomien kokousten pitämisestä. Tämän tapauksen jälkeen ei heränneitä vastaan enää aloitettu näin laajoja juttuja.

## Julkaisuja
* Jacques Bénigne Bossuet &ndash; *Traité de la connaissance de Dieu et de soi-même* (postuumi romaani)
* Johann Christoph Gottsched &ndash; *Die deutsche Schaubühne* (teatterihistoriaa)
* Jean-Charles Gervaise de Latouche &ndash; *Histoire de Dom Bougre, portier des Chartreux* (romaani)
* Ludvig Holberg &ndash; * Nicolai Klimii Iter Subterraneum* (tanskalainen latinankielinen satiiriromaani)
* Christoph Karl Ludwig von Pfeil &ndash; *Lieder von der offenbarten Herrlichkeit und Zukcunft des Herrn, Esslingen* (virsirunoutta)
* Hristofor Žefarović &ndash; *Stemmatographia* (bulgariankielinen panslavistinen pamfletti)

## Lähteet
Anjaana Anjaani

**Anjaana Anjaani** (; suomeksi ”Tuntemattomat”) on vuonna 2010 ensi-iltansa saanut intialainen hindinkielinen romanttinen draamakomediaelokuva, jonka on ohjannut Siddharth Anand ja tuottanut Sajid Nadiadwala. Päärooleja näyttelevät Ranbir Kapoor ja Priyanka Chopra.

## Juoni
Kaksi itsetuhoista muukalaista tapaavat ja tekevät sopimuksen itsemurhasta uudenvuodenaattona. Sillä välin he täyttävät henkilökohtaiset toiveensa ja lopulta rakastuvat.

## Näyttelijät

## Soundtrack

## Vastaanotto
Box Office India julisti *Anjaana Anjaanin* ”keskinkertaiseksi”.

## Lähteet

## Aiheesta muualla
* 
*
Mansion Housen metroasema

**Mansion House** on Lontoon metron Circle- ja District-linjojen asema Blackfriarsin ja Cannon Streetin asemien välissä. Se sijaitsee Lontoon Cityssä Cannon Streetin ja Queen Victoria Streetin risteyksessä. Asema on saanut nimensä Lontoon ylipormestarin virka-asunnosta Mansion Housesta, vaikka Cannon Streetin ja Bankin metroasemat sijaitsevatkin sitä lähempänä. Sen lähistöllä sijaitsevat myös Shakespeare’s Globe, Barbican Centre ja Bank of England Museum.

Alkuperäinen metroasema avattiin 3. heinäkuuta 1871, kun District Railwayn linjaa jatkettiin Blackfriarsista Mansion Houseen. Laajennus rakennettiin käyttäen avointa tunnelinrakennustapaa, jonka aikana tehtiin yhdeksän metriä syvä kaivanto tunnelia varten. Asemalla on kolme laituria, mutta niistä yksi on jäänyt pois käytöstä.

## Lähteet
Kirjallisuusvuosi 1739

**Kirjallisuusvuosi 1739** käsittelee vuoden 1739 tärkeitä kirjallisuuden tapahtumia, uutisia ja julkistuksia.

## Tapahtumia
* Ensimmäisen vironkielinen Raamattu ilmestyi nimellä *Piibli Ramat*. Sen kääntäjänä oli Anton thor Helle.
* Henry Brooken näytelmä *Gustavus Vasa* kiellettiin Britanniassa vuoden 1737 Licensing Act -lain nojalla. Lain avulla valvottiin sitä, ettei teatterilavoilla arvosteltu Britannian hallitusta. Valvojat tulkitsivat, että näytelmä oli kritiikkiä hallitusta kohtaan.
* *The Scots Magazine* alkoi ilmestyä.

## Julkaisuja
* Anthony Brown &ndash; *The Fatal Retirement* (draama)
* Elizabeth Carter &ndash; *Sir Isaac Newton's Philosophy Explain'd for the Use of Ladies* 
* David Hume (anonyymisti) &ndash; *A Treatise of Human Nature* (filosofiaa)
* Jonathan Swift &ndash; *Verses on the Death of Dr. Swift* (runoteos)

## Lähteet
Sotnja

**Sotnja** (ven. ja , ’satakunta’) oli eskadroonaa vastaava kasakkaosasto. 1900-luvun alussa sotnjaan kuului noin 150 hevosta, ja 4-6 sotnjaa muodosti polkin (rykmentin).

## Lähteet
Languedoc (D653)

**Languedoc** (runkonumero D653) on Ranskan laivaston 4. heinäkuuta 2017 palvelukseen otettu Aquitaine-luokan monitoimifregatti.

## Valmistus

Alus tilattiin DCNS:ltä, missä köli laskettiin 30. marraskuuta 2011. Alus laskettiin vesille 12. heinäkuuta 2014 ja otettiin palvelukseen 4. heinäkuuta 2017.

## Palvelus
Alus on palveluksessa.

## Lähteet
*

### Viitteet
Time Won’t Wait

**Time Won't Wait** on Kojon viides studioalbumi, joka julkaistiin vuonna 1983. Albumi tuotettiin Isossa-Britanniassa pääosin englantilaisten muusikkojen voimin. Levy sisältää ensimmäisen suomalaisen rap-kappaleen "Whatugonnado".

Albumi julkaistiin Suomessa Dig It -levymerkillä vinyylilevynä ja C-kasettina.

## Kappaleet

Kaikkien kappaleiden rytmisovitukset The Mechanics -yhtye (ellei toisin mainita) ja torvisovitukset Blow by Blow Horn -kokoonpano (ellei toisin mainita). Kaikkien kappaleiden taustalaulujen sovitukset The Golden Throat -kuoro.

### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Kojo - laulu ja "juhlan äänet" (kappaleessa "Whatugonnado?")

### The Mechanics
* Gus Isadore - kitara (soolot kappaleissa 3, 5, 6 ja 8), kuoro ("The Golden Throat") ja taustalaulu (kappaleissa "Hey Little Girl", "Time Won't Wait (For Me)", "Pin-Up Queen")
* Paul "Tubbs" Williams - basso (soolo kappaleessa "Whatugonnado?"), syntetisaattori, kuoro ("The Golden Throat"), taustalaulu (kappaleissa 2 ja 6-8) ja "juhlan äänet" (kappaleessa "Whatugonnado?")
* Billy "The Kid" Carson - rummut, syntetisaattori, päälaulu, kuoro ("The Golden Throat"), taustalaulu (kappaleissa 2, 4, 6 ja 8) ja "juhlan äänet" (kappaleessa "Whatugonnado?")
* Nick "Nic" Plytas - piano ja syntetisaattori (soolo kappaleessa "It Keeps A Growin")

### Blow by Blow Horns
* David "Baps" Baptiste - saksofonit (soolo kappaleessa "It Keeps A Growin"), kuoro ("The Golden Throat"), "juhlan äänet" (kappaleessa "Whatugonnado?") ja taustalaulu (kappaleessa "Nine Times")
* Nat Augustin - pasuuna, kuoro ("The Golden Throat"), "juhlan äänet" (kappaleessa "Whatugonnado?") ja taustalaulu (kappaleissa "It Keeps A Growin" ja "Nine Times")
* Raoul D'Olivera - trumpetti (kappaleessa "Since I Ain't Got You"), flyygelitorvi ja "juhlan äänet" (kappaleessa "Whatugonnado?")
* Colin Granham - trumpetti ja flyygelitorvi ja "juhlan äänet" (kappaleessa "Whatugonnado?")

### Tuotanto
* William H. Carson - tuottaja
* Sound Suite Studios - äänitys (joulukuu -82, Lontoo)
* Takomo Studios - ylimääräinen äänitys (maaliskuu -83, Helsinki)
* Eirik "The Mad Norwegian" Wangberg - miksaus (Takomo Studios, maaliskuu-83)
* Kojo - "luova tiimi"
* Markus Heikkerö - "luova tiimi", suunnittelu ja kuvitus
* Anne Luoto - kannen "Time Won't Wait" -kalligrafia

## Lähteet
Bryan Stevenson

**Bryan Stevenson** (s. 14. marraskuuta 1959, Milton, Delaware, Yhdysvallat) on yhdysvaltalainen New Yorkin yliopiston professori, lakimies, kirjailija ja aktivisti, joka pyrkii ajamaan muun muuassa köyhien, mielisairaiden ja nuorten oikeuksia.

Stevenson valmistui vuonna 1985 Harvardin yliopistosta yleisen politiikan maisterin tutkinnolla ja oikeustieteen tutkinnolla. Hän on asunut samasta vuodesta Montgomeryssä, Alabamassa.

## Lähteet
Auvergne (D654)

**Auvergne** (runkonumero D654) on Ranskan laivaston 14. helmikuuta 2018 palvelukseen otettu Aquitaine-luokan monitoimifregatti.

## Valmistus

Alus tilattiin DCNS:ltä, missä köli laskettiin elokuussa 2012. Alus laskettiin vesille 2. syyskuuta 2015 ja otettiin palvelukseen 14. helmikuuta 2018.

## Palvelus
Alus on palveluksessa.

## Lähteet
*

### Viitteet
Bretagne (D655)

**Bretagne** (runkonumero D655) on Ranskan laivaston 20. helmikuuta 2019 palvelukseen otettu Aquitaine-luokan monitoimifregatti.

## Valmistus

Alus tilattiin DCNS:ltä, missä köli laskettiin lokakuussa 2013. Alus laskettiin vesille 16. syyskuuta 2016 ja otettiin palvelukseen 20. helmikuuta 2019.

## Palvelus
Alus on palveluksessa.

## Lähteet
*

### Viitteet
Normandie (D651)

**Normandie** (runkonumero D651) on Ranskan laivaston 3. kesäkuuta 2020 palvelukseen otettu Aquitaine-luokan monitoimifregatti.

## Valmistus

Alus tilattiin DCNS:ltä, missä köli laskettiin vuonna 2014. Alus laskettiin vesille 1. helmikuuta 2018 ja otettiin palvelukseen 3. kesäkuuta 2020.

## Palvelus
Alus on palveluksessa.

## Lähteet
*

### Viitteet
Kaakkolampi (Ähtäri, pohjoinen Mäkikylä)

**Kaakkolampi** on Etelä-Pohjanmaalla Ähtärissä Mäkikylän lähellä sijaitseva lampi. Toisella puolella Ähtäriä sijaitsee etelämpänä toinenkin Mäkikylä, jonka lähellä on myös Kaakkolampi.

## Maantietoa
Kaakkolammen pinta-ala on 1,8 hehtaaria, se on noin 200 metriä pitkä ja 120 metriä leveä. Siinä ei ole saaria. Lampi on luodattu ja siitä on julkaistu syvyyskartat. Sen rantaviivan pituus on noin 600 metriä ja rannat ovat osittain soistunutta metsämaata. Kaakkolammen itärannan ohittaa noin 100 metrin etäisyydeltä yhdystie 17253.

## Vesistösuhteet
Kaakkolampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 183,7 metriä mpy. Sen luoteisosasta lähtevä laskuoja johtaa Tyystänjärveen.

## Lähteet
Kirjallisuusvuosi 1738

**Kirjallisuusvuosi 1738** käsittelee vuoden 1738 tärkeitä kirjallisuuden tapahtumia, uutisia ja julkistuksia.

## Tapahtumia
* Valtiokalenteri alkoi ilmestyä Ruotsissa. Suomen valtiokalenteri on aloittanut vuonna 1811. 
* Tutkimusmatkailija Jean-Baptiste Bouvet de Lozier lähti tutkimusmatkalle Hyväntoivoniemen eteläpuolisille merialueille. 

## Julkaisuja
* Peter Artedi &ndash; *Ichthyologia* (kalatutkimuksen perusteos)
* Daniel Bernoulli &ndash; *Hydrodynamica* (fysiikkaa)
* Richard Glover &ndash; *Leonidas*
* Voltaire &ndash; *Sept Discours en Vers sur l'Homme*
Bankin ja Monumentin metroasemat

**Bank ja Monument** on Lontoon metroon kuuluva asemakompleksi, jonka kautta kulkevat Central-, Northern-, DLR-, Waterloo & City-, Circle- ja District-linjat. Bank sijaitsee Central-linjalla St. Paul’sin ja Liverpool Streetin asemien välissä ja Northern-linjalla Moorgaten ja London Bridgen asemien välissä. Lisäksi Waterloo & City liikennöi asemalta ilman välipysähdyksiä Waterloon metroasemalle. Bank toimii myös DLR-linjan läntisenä päätepysäkkinä, josta seuraava asema itään on Shadwell.  Monument sijaitsee Circle- ja District-linjoilla Cannon Streetin ja Tower Hillin asemien välissä.

Monumentin metroasema avattiin Eastcheap-nimisenä lokakuussa 1884, mutta sen nimi muutettiin nykyiselleen jo kuukauden kuluttua avajaisista läheisen Lontoon suuren palon muistomerkin mukaan. Bankin metroasema avattiin vuonna 1900 ja nimettiin läheisen Bank of Englandin pääkonttorin mukaan. Metroasemat yhdistettiin tunnelilla toisiinsa vuonna 1933.

Saksalaiset pudottivat Bankin asemalle pommin 11. tammikuuta 1941 toisen maailmansodan aikana. Räjähdys tuhosi lippuhallin ja eteni tunneleita ja liukuportaita pitkin asemalaitureille saakka vaatien 111 henkeä. Bankin metroasema uusittiin vuosina 2016–2023 toteutetussa rakennushankkeessa, joka tuli maksamaan 700 miljoonaa puntaa. Hankkeen myötä aseman kapasiteetti suureni 40 prosenttia ja liukuportaiden määrä kasvoi 27:een, mikä on enemmän kuin millään muulla Lontoon metron asemalla.

## Lähteet
Maatalousansioiden ritarikunta

**Maatalousansioiden ritarikunta** () on ranskalainen ritarikunta. Se perustettiin 7. heinäkuuta 1883. Tuolloin se oli arvojärjestyksessän toiseksi korkein kunnianosoitus Kunnialegioonan jälkeen. Kunnianosoitusta jaetaan tunnustuksena erityisistä ansioista maatalouden saralla. Ansioiksi lasketaan muun muassa maatalouskäytäntöjen kehittäminen ja maatalouteen liittyvä tieteellinen tutkimus.

Ritarikunnan eri luokkien määrä on rajattu siten, että joka luokalle on oma vuosikiintiö nimitettäville jäsenille. Ritariksi nimitettävien henkilöiden tulee olla vähintään 30-vuotiaita ja heillä on oltava vähintään 15 vuoden kokemus maataloudesta. Ylennys upseeriksi tapahtuu aikaisintaan viiden vuoden päästä ja tästä ylennys komentajaksi aikaisintaan kymmenen vuoden päästä.

Ritarikunnassa on kolme luokkaa (sulkeissa vuosikiintiö):

*  komentaja (60 henkilöä)
*  upseeri (600 henkilöä)
*  ritari (2000 henkilöä)

## Lähteet
Keltanokkamatkija

**Keltanokkamatkija** (*Margarops fuscatus*) on matkijoihin kuuluva lintulaji. Lajia tavataan useilla trooppisen Länsi-Atlantin saarilla.

## Koko ja ulkonäkö
Keltanokkamatkija kasvaa 28&ndash;30 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat tumman harmahtavan ruskeat. Rinta ja vatsa ovat pohjaväriltään valkoiset, ja niissä on runsaasti ruskeita viiruja. Pyrstönkärjet ovat valkoiset. Keltanokkamatkijan nokka on kookas, tukeva ja vaaleankeltainen.

## Levinneisyys ja elintavat
Keltanokkamatkijaa tavataan useilla saarilla Bahaman eteläosista Pienille-Antilleille ja Bonairelle ulottuvalta alueelta. Lajin elinympäristöä ovat monentyyppiset metsät ja tiheiköt. Keltanokkamatkija liikkuu tavanomaisesti yksin tai pareittain. Sen ravintoa ovat hyönteiset, pienet selkärankaiset eläimet, lintujen munat ja hedelmät. Laji on kolopesijä.

## Lähteet
Elämä: esipuhe

**Elämä: esipuhe** on Miki Liukkosen vuonna 2021 ilmestynyt 1035-sivuinen romaani. Liukkonen kirjoitti kirjan 18 kuukaudessa. Tavallisen version lisäksi *Elämä: esipuhe* ilmestyi kirjailijan lyhentämättömänä laitoksena, jossa on noin sata sivua enemmän kuin normaalissa painoksessa. Romaani oli ehdolla Botnia- ja Tulenkantaja-palkintojen saajaksi.

*Elämä: esipuhe* -romaanissa eri henkilöhahmojen tunnetilojen ilmentämiseen käytetään erilaisia kirjoitustyylejä. Esimerkiksi lauseet ovat välillä pitkiä ja mutkikkaita, toisinaan taas ytimekkäitä ja suoraviivaisia.

Liukkonen ilmaisi tuohtumuksensa *[[Helsingin Sanomat|Helsingin Sanomien]]* sivuilla ilmestyneeseen *Elämä: esipuhe* -romaanin arvosteluun, koska piti kritiikkiä liian vaikeasti ymmärrettävänä jopa ammattikirjailijalle. Hän teki asiasta Instagramiin ”Haloo Helsingin Sanomat” -otsikolla varustetun päivityksen ja päätyi sen keräämän laajan huomion seurauksena mukaan televisiolähetykseen, jossa käsiteltiin suomalaisten kirjallisuusarvostelujen tasoa.

Miki Liukkosen mielestä *Elämä: esipuhe* oli hänen uransa huipennus. Eräs romaanin päähenkilöistä on lastenkirjailija Silvia Classic, jonka nimellä  WSOY julkaisi 2022 Ville Rannan kuvittaman ja Liukkosen kirjoittaman teoksen nimeltä *Johnny Mitten & Ville-Valle rotkon reunalla*.

## Lähteet
Fintelligensin diskografia

Tämä on suomalaisen rap-yhtye Fintelligensin diskografia.
## Albumit
* *[[Renesanssi]]* (2000)
* *[[Tän tahtiin]]* (2001)
* *[[Kokemusten summa]]* (2002)
* *[[Lisää]]* (2008)
* *[[Mun tie tai maantie]]* (2010)
* *[[Täytyy tuntuu]]* (2011)

## Kokoelmat
* *[[Nää vuodet 1997–2003]]* (2003)
* *[[Collections (Fintelligens)|Fintelligens Collections]]* (2007)

## Singlet
* *[[Vapaa tyyli / Finvasion]]* (1997-1998)
* *[[Voittamaton (kappale)|Voittamaton]]* (1999)
* *[[Kellareiden kasvatit]]* (2000)
* *[[Stockholm–Helsinki]]* (2000)
* *[[Kelaa sitä]]* (2000)
* *Kaikki tietää / Viikonloppuilta* (2001)
* *[[Pää pystyyn]]* (2001)
* *[[Heruuks?]]* (2001)
* *[[Kaks jannuu]]* (2002)
* *[[Sori (kappale)|Sori]]* (2002)
* *En vaihtais päivääkään* (2002)
* *Kaikki peliin* (2003)
* *Vaan sil on väliä* (2003)
* *[[Hoida homma]]* (2008)
* *[[Määränpää]]* (2008)
* *Miljoona* (2009)
* *[[Mikä boogie]]* (2010)
* *[[Sato tai paisto]]* (2010)
* *Rotko* (2010)
* *Ei tekosyitä* (2011)
* *Etkot, juhlat, jatkot* (2011)
* *Kivijalka* (2018)

## Videot
* "Voittamaton" (1999)
* "Kellareiden kasvatit" (2000)
* "Stockholm–Helsinki" (mukana Petter & Peewee, 2000)
* "Pää pystyyn" (2001)
* "Heruuks?" (2001)
* "Sori" (2002)
* "En vaihtais päivääkään" (mukana Jurassikki & Brutus, 2002)
* "Kaikki peliin" (2003)
* "Vaan sil on väliä" (mukana Illi, 2003)
* "Hoida homma" (2008)
* "Määränpää" (mukana Lauri Tähkä, 2008)
* "Miljoona" (2009)
* "Mikä boogie" (2010)
* "Sato tai paisto" (2010)
* "Ei tekosyitä" (2011)
* "Etkot, juhlat, jatkot & kesäkumit" (mukana Cheek, 2011)
* "52 viikonloppuu" (2012)

## Vierailijana
Mopomiitti

**Mopomiitti** on mopojen ja muiden kevytmoottoriajoneuvojen kuljettajien tapaaminen.

## Järjestäjät

Tapahtumien järjestäjinä saattavat toimia kunnat ja nuorisojärjestöt tai kuka tahansa mopoilija itse. Mopomiiteissä nuoret tapaavat toisiaan ja esittelevät ajoneuvojaan. Keuliminen ja kiihdyttäminen pitkällä suoralla on tyypillistä .

Tapahtumiin osallistuu usein myös muita ajoneuvoja, kuten autoja ja moottoripyöriä. Helsingin Sanomien kertoi syksyllä 2021 suurien, yli 100 nuoren mopomiittien yleistyneen. 

## Laillisuus
Liikenneturvan asiantuntijan mukaan luvalliset mopomiitit ovat mahdollisia, vaikka mopoilijat voivat kokea mopomiittien saavan kovaa vastustusta kansalaiskeskustelussa.

Mopomiitin järjestäminen vaatisi yleisötilaisuuden järjestämiseen tarvittavat luvat poliisilta. Viranomaiset voivat olla valmiita laillisen mopomiitin järjestämiseen, mutta hakemuksien ja lupien käsittely on koettu nuorten osalta hankalaksi.

Tapahtuman järjestäminen voi itsessään olla kiellettyä, mikäli poliisi tulkitsee toiminnan tieliikennelaissa kielletyksi, tarpeettomaksi ja häiritseväksi ajoneuvolla ajoksi.

### Rikkeet

Ylen vuonna 2023 julkaisemissa artikkeleissa nuoret kertovat, että kumin käryttäminen ja keuliminen ovat osa tapahtumaa. Keuliminen voidaan nähdä tieliikennelain osalta huolimattomana tai varomattomana ajona, sillä etupyörä ilmassa oleva ajoneuvo ei ole täysin hallittavissa. Keuliva mopoilija voidaan tuomita päiväsakkoon.

Lapin poliisin liikenneyksikön johtaja on kommentoinut Ylelle, ettei poliisi halua estää nuoria kokoontumasta ja tapaamasta toisiaan ja että törkeistäkin liikennerikoksista voi aina ottaa opiksi.

## Lähteet
Julius Freyberg

**Julius** (**Julio**) **Freyberg** (; 7. maaliskuuta 1854 Grodno – ?) oli venäläinen kenraalimajuri, joka toimi Suomen santarmihallituksen päällikkönä ensimmäisen sortokauden aikana vuosina 1899–1905.

Freyberg kävi reaalikoulun Białystokissa, valmistui sotilastopografikoulusta vuonna 1876 ja palveli sen jälkeen armeijan sotilastopografikunnassa. Hän osallistui vuosien 1877–1878 Turkin sotaan. Myöhemmin hän kävi Nikolain yleisesikunta-akatemian ja yleni luutnantiksi 1877, kapteeniksi 1884, kaartinkapteeniksi 1887 ja everstiksi 1892. Freyberg oli rautatiesantarmipoliisihallinnon päällikkönä Minskissä vuosina 1898–1899 ja Harkovan–Tsaritsynin radalla vuonna 1899. Suomen santarmihallituksen päälliköksi hän tuli toukokuussa 1899. Hän sai kenraalimajurin arvon vuonna 1901. Suomen santarmihallinnolle annettiin vuonna 1903 asetuksella valtuudet suorittaa rikostutkimuksia, mutta nämä poliisivaltuudet kumottiin vuoden 1905 suurlakon jälkeen. Freyberg joutui poistumaan Suomesta suurlakon jälkeen, ja ennen lähtöään hän määräsi Suomen santarmihallituksen arkistot ja muun muassa kaikki aktivisteja koskeneet asiakirjat poltettaviksi.

Freyberg oli rautatiesantarmipoliisihallinnon päällikkönä Pietarissa vuosina 1906–1908 ja Moskovassa vuosina 1908–1913 ja Suomen rautateiden santarmipoliisihallituksen päällikkönä Helsingissä vuosina 1913–1917. Hänet vangittiin vuoden 1917 helmikuun vallankumouksen yhteydessä Helsingissä. Freyberg vangittiin uudelleen vuonna 1921 yhdessä poikansa kanssa Butyrkan vankilaan Moskovassa mutta vapautettiin myöhemmin. Erään tiedon mukaan hän olisi kuollut nääntymällä nälkään.

Freyberg asui vuosina 1902–1903 Villa Toivolan huvilassa Helsingissä.

## Lähteet
William Gaddis

**William Thomas Gaddis** (29. joulukuuta 1922 New York, New York, Yhdysvallat – 16. joulukuuta 1998 East Hampton, New York, Yhdysvallat) oli yhdysvaltalainen kirjailija, joka kuuluu toisen maailmansodan jälkeisten modernististen kirjailijoiden parhaimmistoon.

Gaddis opiskeli Harvardin yliopistossa mutta jätti opinnot kesken ja työskenteli pari vuotta *[[The New Yorker]]in* toimituksessa faktantarkistajana ennen kuin lähti kiertämään maailmaa. Hän sai julkista huomiota 1955 ilmestyneellä keskustelua herättäneellä romaanillaan *The Recognition*, jossa hän aluksi parodioi *[[Faust (Goethe)|Faust]]ia* mutta päätyy lopulta henkisen konkurssin monitasoiseen tutkimiseen. Kritiikistä lannistunut Gaddis vaikeni kirjailijana 20 vuotta. Seuraavassa teoksessaan *JR* (1975) hän kuvaa yhdysvaltalaista yritysmaailmaa pitkillä kakofonisilla dialogeilla. Pessimismi yhä vain voimistuu kolmannessa teoksessa *Carpenter’s Gothic* (1985), joka kuvaa aikakauden Yhdysvaltojen henkistä sekasortoa. Vuonna 1994 ilmestynyt *A Frolic of His Own* kuvaa yhdysvaltalaisessa yhteiskunnassa rehottavaa käräjöintihalukkuutta. Hänen viimeinen kaunokirjallinen teoksensa *Agapē Agape* ilmestyi vasta hänen kuolemansa jälkeen 2002, kuten myös tekstikokoelma *The Rush for Second Place: Essays and Occasional Writings*.

Gaddisin tuotanto on saanut vaikutteita James Joycelta ja antanut vuorostaan vaikutteita Thomas Pynchonille. Pitkiä monologeja ja dialogeja yhdistää nimellinen juonenkuljetus, jota välimerkit harvakseltaan rytmittävät. Hänen teoksilleen on luonteenomaista musta huumori ja tapahtumattomuus.

Gaddis sai yhdysvaltalaisen kirjallisuuspalkinnon National Book Award vuonna 1976 teoksestaan *JR* ja 1994 teokseta *A Frolic of His Own*.

## Lähteet

## Aiheesta muualla
* Ville Heinola, Matter, System and Agency in William Gaddis’ JR Opinnäyte, Turun yliopisto 2019
Yleisurheilu kesäuniversiadeissa 2023

**[[Kesäuniversiadit 2021|Vuoden 2021 kesäkesäuniversiadeissa]]** Kiinan Chengdussa, Sichuanin maakunnassa, järjestettiin yleisurheilussa 50 kilpailutapahtumaa, miehille 25 ja naisille 25. Yleisurheilutapahtumat järjestettiin Shuangliun urheilukeskuksessa 1.–6. elokuuta 2023. Kilpailut oli alun perin tarkoitus järjestää vuonna 2021, mutta maailmanlaajuinen Covid-19-pandemia siirsi kilpailuja.

## Mitalistit

### Miehet

### Naiset

## Mitalitaulukko

## Lähteet